
PËR NJË SHTESË FONDI NË BUXHETIN E VITIT 2009, MIRATUAR PËR MINISTRINË E SHËNDETËSIsË, PËR MBULIMIN E PJESSHËM TË SHPENZIMEVE TË KURIMIT TË ZNJ. IRMA BALA, NË ITALI

Në mbështetje të nenit 100 të Kushtetutës dhe të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 12 të ligjit  nr. 10025, datë 27.11.2008 “Për buxhetin e vitit 2009”, me propozimin e Ministrit të Shëndetësisë, Këshilli i Ministrave

VENDOSI:

1. Ministrisë së Shëndetësisë, në buxhetin e miratuar për vitin 2009, zëri “Shpenzime operative”, t’i shtohet fondi 4 300 000 (katër milionë e treqind mijë) lekë, për mbulimin e pjesshëm të shpenzimeve të kurimit të znj. Irma Bala, në Itali.
2. Ky fond të përballohet nga fondi rezervë i buxhetit të vitit 2009.
3. Pagesa të bëhet kundrejt paraqitjes së faturave origjinale të institucionit të kurimit.
4. Ngarkohen Ministria e Shëndetësisë dhe Ministria e Financave për zbatimin e këtij vendimi.
Ky vendim hyn në fuqi menjëherë.

KRYEMINISTRI
Sali Berisha

